CELEX: 62007TO0012
Language: da
Date: 2007-05-03 00:00:00
Title: Kendelse afsagt af Præsidenten for Retten i Første Instans den 3. maj  2007. # Polimeri Europa SpA mod Kommissionen for De Europæiske Fællesskaber. # Særlige rettergangsformer - konkurrence - begæring om foreløbige forholdsregler - pålæg til tredjemand - afvisning. # Sag T-12/07 R.

Kendelse afsagt af Rettens præsident den 3. maj 2007 – Polimeri Europa mod Kommissionen
      (sag T-12/07 R)
      »Særlige rettergangsformer – konkurrence – begæring om foreløbige forholdsregler – pålæg til tredjemand – afvisning«
      1.                     Særlige rettergangsformer – udsættelse af gennemførelse – foreløbige forholdsregler – betingelser – »fumus boni juris« – uopsættelighed
            – kumulativ karakter – afvejning af samtlige interesser i sagen (art. 225, stk. 1, EF, art. 242 EF og 243 EF; Rettens procesreglement,
            art. 104, stk. 2) (jf. præmis 33-35)
      2.                     Særlige rettergangsformer – foreløbige forholdsregler – begæring om, at Kommissionen meddeles et pålæg om i forhold til tredjemand
            at vedtage foranstaltninger, der ikke henhører under dens kompetence – afvisning [art. 243 EF; Rådets forordning nr. 1/2003,
            art. 8 og 9 samt art. 23, stk. 2, litra b) og c); Kommissionens forordning nr. 773/2004, art. 8] (jf. præmis 50-54)
      3.                     Særlige rettergangsformer – betingelser for antagelse til realitetsbehandling – stævning – formkrav [Rettens procesreglement,
            art. 44, stk. 1, litra d), og art. 104, stk. 3] (jf. præmis 56-58)
      4.                     Særlige rettergangsformer – foreløbige forholdsregler – betingelser – sagsøgerens interesse i de begærede foreløbige forholdsregler
            (art. 243 EF; Rettens procesreglement, art. 104, stk. 2) (jf. præmis 59)
      Angående 
      
         Begæring om foreløbige forholdsregler, hvorefter det først pålægges Kommissionen, at den under trussel om sanktion forbyder
                  Manufacture française des pneumatiques Michelin på nogen som helst måde eller med et hvilket som helst formål for øje at gøre
                  brug af de oplysninger, der er indeholdt i den ikke‑fortrolige klagepunktsmeddelelse af 6. april 2006, der blev vedtaget inden
                  for rammerne af en procedure i henhold til artikel 81 EF og EØS-aftalens artikel 53 (sag COMP/F/38.638 – butadien-gummi og
                  styren-butadien-gummi fremstillet ved emulsion-polymerisering), som blev tilsendt nævnte selskab efter vedtagelsen af Kommissionens
                  beslutning COMP/F2/D (2006) 1095 af 6. november 2006, og, derefter, at det pålægges Kommissionen at tilsende Manufacture française
                  des pneumatiques Michelin en kopi af den kendelse, der skal afsiges, samt, endelig, at der træffes enhver anden foranstaltning,
                  som Rettens præsident finder fornøden.
               
            Konklusion 
      
         
                   
               
               
                  
               
               
                  Begæringen om foreløbige forholdsregler tages ikke til følge.
               
            
         
                   
               
               
                  
               
               
                  Afgørelsen om sagens omkostninger udsættes.